Na temelju Statuta Fakulteta prometnih znanosti Sveučilišta u Zagrebu, čl. 27 , dekan Fakulteta donosi

ODLUKU

o pozivu na prijave za stipendiranje diplomiranih studenata Fakulteta prometnih znanosti na poslijediplomskom doktorskom studiju „Promet“ u akademskoj godini 2018./2019.

1. Radi unaprjeđenja znanstveno istraživačke djelatnosti i razvoja ljudskih potencijala, Fakultet prometnih znanosti će u potpunosti snositi troškove upisa i pohađanja doktorskog studija Promet za potencijalne kandidate koji su u akademskim godinama 2015./2016., 2016./2017. i 2017./2018. završili jedan od diplomskih programa Fakulteta te koji ispunjavaju opće i dodatne uvjete.
2. Za ostvarivanje općeg uvjeta prijave za stipendiranje kandidati trebaju imati prosjek ocjena diplomskog studija veći od 4,0 te preporuku barem jednog sveučilišnog nastavnika Fakulteta iz koje je vidljivo da je i u kojem obliku ostvarena suradnja s kandidatom koja ima potencijal daljnjeg razvoja. Prijava je omogućena i za studente koji imaju prosjek manji od 4,0 a pri razmatranju zamolbe će se uzeti svi relevantni čimbenici studiranja na konkretnom diplomskom programu.
3. Uz opći uvjet iz točke 2. ove Odluke, pri razmatranju i rangiranju kandidata uzet će se u obzir sljedeći dodatni uvjeti:

* da je ili je bio suradnik na projektima Fakulteta
* da je autor ili koautor znanstvenog ili stručnog rada,
* da je dobitnik rektorove ili dekanove nagrade,
* da je bio demonstrator na kolegiju preddiplomskog ili diplomskog studija.

1. Zainteresirani kandidati svoje prijave te ostalu dokumentaciju kojom dokazuju ispunjenje općeg i dodatnih uvjeta (uz dokumentaciju propisanu Natječajem za upis – <http://www.fpz.unizg.hr/studiji.asp?m=poslijediplomski-studiji> ) trebaju predati u referadu PDS-a do 15. listopada 2018.
2. Odabrani kandidati prije upisa sklapaju ugovor o stipendiranju kojim se određuju njihova prava i obaveze tijekom doktorskog studija.
3. Povjerenstvo za poslijediplomske studije i doktorate razmatrat te sve pristigle zamolbe i donijeti preporuku. Dekan zadržava pravo konačnog rangiranja i odabira kandidata. Pri upisu se primjenjuju sva pravila definirana Natječajem.
4. Dodatne informacije moguće je dobiti kod voditelja doktorskog studija, izv. prof. dr. sc. Dorisa Novaka ([dnovak@fpz.hr](mailto:dnovak@fpz.hr)) ili u referadi PDS-a ([pds@fpz.hr](mailto:pds@fpz.hr)).

U Zagrebu 3. rujna 2018.

|  |
| --- |
| D E K A N |
|  |
| Prof. dr. sc. Hrvoje Gold, v.r. |